సమాచార హక్కు
ఏ ప్రభుత్వ యంత్రాంగము వద్దనున్న సమాచారమునైనను సేకరించుకొనే హక్కును సమాచార హక్కు చట్టము 2005 కల్పించుచున్నది. అంటే, సదరు సమాచారమును కలిగిన పనులు, పత్రాలు, రికార్డులు తనిఖీ చేసేందుకు, వాటి యొక్క నోట్సు తీసుకొనేందుకు, ధ్రువీకృత ప్రతులు పొందేందుకు, ఏదైనా పదార్ధము యొక్క ధ్రువీకృత నమూనాలు పొందేందుకు, కంప్యూటర్ లేదా ఏదైనా పరికరములో నిక్షిప్తము చేయబడిన సమాచారమును డిస్కెట్లు, ప్లాపీలు, టేపులు, వీడియో కేసెట్లు లేదా ఏ ఇతర ఎలక్ట్రానిక్ రూపములో గాని లేదా వాటి ప్రింట్లు గాని పొందేందుకు లేదా సమాచారమును సేకరించుకొనే హక్కును సమాచార హక్కు చట్టము అందుబాటులోకి తెచ్చింది.
ఇన్ఫర్మేషన్ టెక్నాలజీ చట్టం 2000
ఇన్ఫర్మేషన్ టెక్నాలజీ చట్టం 2000 (అంటే సమాచార సంకేతిక చట్టం 2000) అనే చట్టం భారత దేశ పార్లమెంటులో చట్టం సంఖ్య 21 ఆఫ్ 2000 గా నోటిఫై చేయబడి 17 అక్టోబరు, 2000 తేదిన అమలులోకి వచ్చింది. దీనిని ITA 2000 అని మరియు IT Act అని జనబాహుల్యం ఎక్కువగా పిలుస్తారు. ఎలక్ట్రానిక్ డేటా ఇంటర్ చేంజ్ మరియు అటువంటి మార్గాలైన ఎలక్ట్రానిక్ కమ్యూనికేషన్ ద్వారా జరిగే లావాదేవీలకు చట్టపరమైన గుర్తింపు తేవడానికిగాను ఆమోదించబడిన చట్టం.